Lee Goldberg könyveket, tévésorozatokat ír. Az édesanyja szerette volna, ha orvos lesz, a nagyapja pedig azt akarta, hogy dolgozzon a családi bútorkereskedésben. Lee ehelyett írónak tanult Los Angelesben, a Kaliforniai Egyetemen, és újságíróként dolgozott olyan lapoknak, mint az American Film, a Starlog, a Newsweek, a Los Angeles Times Syndicate, a Washington Post vagy a San Francisco Chronicle.

[www.leegoldberg.com](http://www.leegoldberg.com)

Janet Evanovich miután leérettségizett a South River-i Gimnáziumban, a Douglas Egyetem képzőművészeti karára járt, ahol megtanult szakadt farmert viselni, és vászonra vetni lelkes agyszüleményeit. Menet közben rákapott a történetek megörökítésére is. 1995-ben a férjével New Hampshire-be költözött. Szeret képregényt olvasni, és csak boldog végkifejletű filmeket néz.

[www.evanovich.com](http://www.evanovich.com)